# Ernest Pons i Forn

Ernest Pons i Forn (Mataró, 19 de gener de 1920 - p. Segona meitat segle XX) fou un atleta i entrenador català.

## Trajectòria

Va destacar en el món de l'atletisme, on fou una gran estrella. Fou campió d'Espanya de salt d'altura els anys 1940, 1941, 1942, 1943, 1944 i 1946 i de triple salt els anys 1940, 1945 i 1946. En salt d'altura va mantenir el rècord d'Espanya durant 14 anys (1944 a 1958) amb un salt d'1,91 metres. També fou campió de Catalunya en nou ocasions (110 metres tanques el 1943, alçada els anys 1940, 1945, 1946, llançament de pes el 1940 i de disc els anys 1943, 1946, 1947 i 1948) i recordman català. Durant aquests anys fou atleta dels clubs Centre Atlètic Laietània de Mataró, FC Barcelona, SEU i RCD Espanyol.
Obtingué el títol de professor de gimnàstica a l'"Escuela Central de Educación Física" de Toledo i, posteriorment, exercí de professor d'educació física de l'Escola d'Enginyers Industrials (1949) i de la Universitat de Barcelona i d'entrenador en diversos esports. Fou entrenador de la selecció espanyola d'hoquei patins, de la secció d'atletisme del RCD Espanyol i del SEU de Madrid i entrenador de futbol. Fou un cas excepcional en el món dels entrenadors de futbol, ja que no havia estat futbolista. Començà com a preparador físic a l'Espanyol i al Celta de Vigo, i a continuació entrenador a molts equips, entre els quals destaquen: Deportivo de La Coruña, CD Ourense, RCD Espanyol, CE Sabadell, Reial Betis, CD Málaga, Racing de Santander Racing de Ferrol i a la Unió Esportiva Lleida, Als anys 80 dirigia l'escola de futbolistes de la U.E. Lleida.
El seu fill, Carlos Pons (1951), és un cardiòleg vinculat al món de l'esport.

## Clubs com a atleta

* 1936-1940 CA Laietània
* 1941-1943 SEU
* 1943-1945 FC Barcelona
* 1946-1947 CA Laietània
* 1948 RCD Espanyol

## Palmarès
### Campionat de Catalunya

* Salt d'alçada: 1940, 1945, 1946
* Llançament de pes: 1940
* Llançament de disc: 1943, 1946, 1947, 1948
* 110 metres tanques: 1943

### Campionat d'Espanya

* Triple salt: 1940, 1945, 1946
* Salt d'alçada: 1940, 1941, 1942, 1943, 1944, 1946

## Obres

* Normas de entrenamiento en el hockey sobre patines. Barcelona: I.G. Suñol, 1952.
* La Preparación física en el fútbol. Santander: Tip. Jean, 1958.

## Referències

* ↑ «Historials». RFEA. Arxivat de l'original el 2015-12-08. [Consulta: 1r octubre 2015].
* 1 2 3 4 5 6 «Entrevista Ernesto Pons 1963». manquepierda.com / Marca 13 de gener de 1963. Arxivat de l'original el 2015-12-08. [Consulta: 1r octubre 2015].
* ↑ «Historial dels Campionats de Catalunya». Federació Catalana d'Atletisme. Arxivat de l'original el 2015-12-08. [Consulta: 1r octubre 2015].
* 1 2 «Cronologia rècords». Federació Catalana d'Atletisme. Arxivat de l'original el 2013-05-02. [Consulta: 1r octubre 2015].
* 1 2 3 «Ernest Pons, 1940; Ernest Pons, 1946». Centre Atlètic Laietània, 17 al 21 juliol 2013.
* ↑ Lusa Monforte, Guillermo. La primera huelga de estudiantes de ingeniería bajo el franquismo (1959). Barcelona: Escola Tècnica Superior d'Enginyeria Industrial de Barcelona, 2011, p. 63.
* ↑ «Entrenadores». canaldeportivo.com. Arxivat de l'original el 2008-06-17. [Consulta: 1r octubre 2015].
* ↑ «Ernesto Pons nuevo entrenador del RCD Español». La Vanguardia, 21-06-1960. [Consulta: 1r octubre 2015].
* ↑ «Fitxa d'Ernest Pons». periquito.cat. [Consulta: 1r octubre 2015].
* ↑ «Entrenadors». CE Sabadell. Arxivat de l'original el 2015-12-08. [Consulta: 1r octubre 2015].
* ↑ «Temporada-1966-67». amigosmalaguistas. [Consulta: 1r octubre 2015].
* ↑ «Entrenadores». Real Racing Club. Arxivat de l'original el 2010-06-18. [Consulta: 1r octubre 2015].
* ↑ «Ex-entrenadores del Rácing Club Ferrol». veteranosracingferrol.org. [Consulta: 1r octubre 2015].
* ↑ «Pons substituye a Buján en el Lleida». La Vanguardia, 20-05-1982, pàg. 37.
* ↑ «Pons, probable entrenador del Lleida». La Vanguardia, 06-03-1981, pàg. 42.
* ↑ «El Lleida pide ayuda a la Generalitat». La Vanguardia, 11-03-1982, pàg. 48.
* ↑ Ventura, Xavier «Según las estadísticas médicas, dos españoles fallecen cada día mientras practican deporte». La Vanguardia, 13-09-1986, pàg. 2.
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].

## Enllaços externs

* Perfil a BDFutbol